Question: 2014 előtt vettek fel, milyen kötelezően választható tárgyak közül tudok választani?

Answer: Itt találod a tárgyak listáját: <link>

Question: 2014 után vettek fel, milyen kötelezően választható tárgyak közül tudok választani?

Answer:
BSc képzés: <link>
MSc képzés: <link>

Question: A Bevezető matematika és a Bevezető fizika szabadon választható tárgyaknak számítanak?

Answer: Igen. Amennyiben valaki elbukja a 0. matek ZH-ját és a bevezető matematikát, akkor újra a 0. zh-t kell teljesíteni a félévben.

Question: A Szabadon választható tárgyak beleszámítanak a specializáció átlagba?

Answer: Nem számítanak bele. Kivéve, ha az első 4 félévben vannak a mintatantervben.

Question: A méltányossági kérelmem felhasználásával el tudom kerülni a tanulmányi alapú elbocsátást?

Answer: Előfordulhat olyan eset, amikor joggal bízhatsz abban, hogy elfogadják a méltányossági kérelmedet. Erről részletesebben a TVSZ. 214. § (4) bekezdésében tájékozódhatsz.

Question: A passzív félévek után kell fizetnem?

Answer: Nem. Viszont az alapképzés során egymást követően legfeljebb kettő, öszszesen legfeljebb négy passzív félév engedélyezett, különben elbocsátásra kerülsz. (A képzési idő kétszeresébe (amit ha túllépsz, szintén elbocsátanak) a passzív félévek száma is beletartozik.)

Question: A pót-pót-ZH díját milyen formában kell befizetnem?

Answer: Neptunon, pénzügyek, befizetések menüpont alatt, a Neptun gyűjtőszámládról.

Question: A specializáció jelentkezést befolyásolja, ha vele párhuzamos az újrafelvételit is intézem?

Answer: Nem. Ha jelentkezel és besorolnak, akkor újrafelvételi után tudod kérelmezni, hogy előző jogviszonyod specializációjára osszanak be.

Question: A szabadon választható tárgyak beleszámítanak a specializációátlagba?

Answer: Nem számítanak bele. Kivéve, ha az első 4 félévben vannak a mintatantervben.

Question: A tanköri foglalkozások teljesítésével milyen kedvezményekben részesülhetek?

Answer: A Tanköri foglalkozások teljesítése előnyt jelent pályázatok elbírálása, egyes jutalmak, ösztöndíjak (pl. KBME ösztöndíj) odaítélése, és a specializációválasztás besorolási eljárása során is. Specializációválasztás folyamán mindkét Tanköri foglalkozás tantárgyból megszerzett aláírással kiválthatod a mintatantervben az első két szemeszterre előírt tárgyaid egyikét, vagy a legalább 20 kreditpont helyett elég 15-öt szerezned a mintatanterv szerinti 3. szemeszter tantárgyaiból.

Question: A tanszéki listán nem szereplő gyakorlóhelyen szeretném teljesíteni a szakmai gyakorlatot, mi a teendőm?

Answer: Nem tudod olyan vállalatnál teljesíteni a kooperatív képzést, amelyik nem kínál témát a kooperatív képzési portálon.

Question: A tanszéki listán nem szereplő gyakorlóhelyen szeretném teljesíteni a szakmai gyakorlatot, mi a teendőm?

Answer: Saját gyakorlóhely esetén, amennyiben a választott gyakorlóhellyel nincs még a karnak együttműködési megállapodása, annak megkötését kérvényezni kell a szabályzat 1.sz. mellékletének benyújtásával. Az 1.sz. mellékletet a tanszéki felelőshöz kell benyújtani.

Question: Adódhat probléma újrafelvételi esetén a teljesített tárgyaim elfogadtatása során?

Answer: Igen, amennyiben későn adod le az ehhez szükséges kérvényt (025/A/B), és nem marad idő a tárgyak átvezetésére. Az új jogviszonyoddal történő beiratkozás után célszerű azonnal leadni az erre vonatkozó kérvényeket (025/A/B), hogy a folyamat minél előbb végbemenjen.

Question: Attól, hogy nem teljesítettem egy tárgyat még van lehetőségem kedvezményes tárgyfelvételre?

Answer: Igen van, ehhez az szükséges, hogy minden számodra kitölthető OHV kérdőívet kitölts.

Question: Az abszolutórium megszerzését követően meddig van lehetőségem záróvizsgázni?

Answer:
Végbizonyítvány kiállításától számított második év eltelte után záróvizsgát akkor teheted, ha a szakfelelős –a záróvizsgát szervező oktatási szervezeti egység vezetője és a specializációfelelős (ha van) véleményének ismeretében –a szakdolgozat (diplomaterv, diplomamunka) témáját aktuálisnak elfogadja. A korszerűtlennek minősített téma esetén új szakdolgozatot (diplomatervet, diplomamunkát) kell készítened.
Jogviszony megszűnését követő ötödik év eltelte után záróvizsgát nem tehetsz.

Question: Az eddig teljesített tárgyaimat és megszerzett aláírásaimat el tudom fogadtatni?

Answer: Igen, ennek módja a 024-es, vagy 025-ös kérvény leadása.

Question: Az oklevél osztályzata mi alapján számítódik?

Answer:
Az oklevéleredményt, ha a tanulmányok során szigorlat, illetve szigorlatok kötelező teljesítését

a) írta elő a tanterv, akkor a 0,2×ZT+0,3×D+0,3×TÁ+0,2×SZ
b) nem írta elő a tanterv, akkor a 0,2×ZT+0,3×D+0,5×TÁ

SZ az oklevél megszerzéséhez szükséges szigorlatok érdemjegyének egyszerű számtani átlaga
TÁ a teljes tanulmányi időszakra számított halmozott súlyozott tanulmányi átlag
ZT és D mennyiségek értelmezése a 156. § (1) bekezdés szerinti

Question: Az államilag támogatott félévek közé beszámítanak a passzív félévek?

Answer: Nem.

Question: Bármelyik félévben van lehetőségem átjelentkezésre? (átvétel)

Answer:
Igen. Az átvételi kérelem 3000 Ft összegű szolgáltatási díj ellenében az őszi félévre vonatkozóan július 15-ig, a tavaszi félévre január 30-ig nyújtható be, a kth.bme.hu honlapon E-ügyintézés/Portál űrlapok menüpont alatt. Ha karon belül váltasz szakot, akkor a Neptunban kell leadni a 011-es kérvényt.

Az átvételi kérelem díjmentes, ha eddig is a BME-re jártál.

Question: Egy ZH / vizsga megtekintésén nem tudtam résztvenni, mit tudok tenni?

Answer: A tárgy oktatójának érdemes egy levelet címezni, hogy szeretnéd megtekinteni a zárthelyidet/vizsgádat, de sajnos az eredeti időpont nem volt optimális.

Question: Egy ZH-t / vizsgát nem javítottak ki időben, mit tudok tenni?

Answer: Amennyiben nem ért téged sérelem a határidő nem betartása miatt, vagy csupán néhány órával csúsztak ki a javításból, úgy legyél megértő az oktatóval. Mindazonáltal a TVSZ releváns pontja megsértésre került, így ha igényled, akkor a Hallgatói Képviselet felveszi a kapcsolatot az oktatóval.

Question: Egy félévben hány pót-pót-ZH-n vehetek részt?

Answer: Nincs korlátozva, akár mindegyik tárgyadból elmehetsz, viszont tárgyanként 4500 Ft különeljárási díjat kell fizetni.

Question: Egy félévben hányszor vizsgázhatok egy tárgyból?

Answer: Nincs korlátozva, azonban figyelj, hogy egy tárgyból az összes vizsgád száma semmiképp ne lépje át a 6-ot.

Question: Egy már teljesített tárgyamat felvehetem újra?

Answer:
Igen, térítési díj ellenében. Ugyanazon tantárgy esetében legfeljebb egy alkalommal élhetsz a javító célú ismételt tantárgyfelvétel lehetőségével, továbbá a teljes tanulmányi idő alatt legfeljebb a szak képzési és kimeneti követelményeiben az oklevél megszerzéséhez szükséges kreditmennyiség – felfelé kerekített – tíz százalékáig lehet.
Amennyiben javítani szeretnél egy tárgyat, a Neptunban a 008-as kérvényt kell leadnod.

Question: Egy tárgy minden kurzusra betelt és nem tudok jelentkezni, mit tudok tenni?

Answer:
Amennyiben mintatantervi tárgy, nem történhet ilyen; tárgyfelelősnek kell írni, hogy nincs hely.
Amennyiben szabadon választható sajnos mást kell keresni.

Question: Egy tárgyból alapvetően nincs pót-pót-ZH, viszont nekem szükségem lenne rá, mit tudok tenni?

Answer: Érdemes felvenni a kapcsolatot az oktatóval, hogy hajlandó-e a pót-pót zárthelyit tartani. Ha nem, akkor méltányossági kérelem terhére (méltánylandó okot bemutatva) kérhető a pót-pót zárthelyi megtartása.

Question: Egy tárgyból korábban már szereztem aláírást, azonban a tárgyat ismét felvettem, ilyenkor ismét teljesítenem kell a félévközi követelményeket (a ZH-kkal)?

Answer:
Aláírás birtokában van lehetőséged vizsgakurzust felvenni, ezesetben nem kell a félévközi teljesítményértékeléseket teljesítened, csak a vizsgát.

Lehetőséged van azonban a sima tárgyat újból felvenni, ekkor alapvetően minden ZH-t és házi feladatot újra kell csinálnod, de esetenként a tárgyfelelős engedélyezheti a régebbi eredményed beszámítását, így erre ajánlott lehet rákérdezni. Mindezek ellenére a megszerzett aláírásodat már biztosan nem fogod elveszíteni, hacsak a Tantárgyi adatlapon nem szerepel ennek ellenkezője.

Question: Elfelejtettem jelentkezni specializációra, mi ilyenkor a teendő?

Answer:
Ebben az esetben ajánljuk leadni a 999-es kérvényt. A kérvényben ne felejts el a méltányosságodra hivatkozni. Azonban nincs rá garancia, hogy a kérvényed elfogadásra fog kerülni, így mindenképpen figyelj oda a határidőre.
A késedelmes jelentkezés a besorolás menetén nem változtat.

Question: Ha a hatodik sikertelen vizsga után elbocsátanak, akkor még tudok más tárgyakból vizsgázni?

Answer: Igen, a vizsgaidőszakodat még végigcsinálhatod.

Question: Ha egy vizsgaidőszakban a hatodik sikertelen vizsga miatt elbocsátanak, még van lehetőségem más tárgyakból vizsgázni?

Answer: Igen, a vizsgaidőszakodat még végigcsinálhatod.

Question: Ha kiiratkozom az egyetemről, a diákigazolványom meddig marad érvényes?

Answer:
"Az őszi féléves matricával március 31-ig.
A tavaszi féléves matricával október 31-ig."

Question: Ha korábban végeztem viszont nem jelentkeztem MSc-re, akkor a korábbi záróvizsgámat elfogadják most MSc felvételi vizsgaként?

Answer: Nem. Újra meg kell írnod, mivel a korábban megírt záróvizsga nem feleltethető meg későbbi felvételi vizsgaként.

Question: Ha maradok MSc-re, megszűnik a jogviszonyom az abszolutórium megszerzését követően?

Answer: Kiállítását követő vizsgaidőszak végén megszűnik a hallgatói jogviszony (sikeres MSc felvételi esetén is!)

Question: Ha már specializáción voltam, azt eltudom fogadni újrafelvételi esetén?

Answer: Igen. Mikor újrafelvételizel, akkor a 025A/B kérvény leadásakkor a csatolt táblázatba bele kell írnod, hogy szeretnél a korábbi jogviszonyod specializációjára bekerülni.

Question: Ha nem fogadták el a méltányossági kérelmem mit tudok tenni?

Answer: Lehetőséged van a 001 kérvénnyel jogorvoslatot kérni a méltányossági kérelem elutasításával kapcsolatban.

Question: Ha specializációt váltok méltányosság terhére, akkor van rá esély, hogy nem jutok be a választottra?

Answer:
Igen, a kérelem elfogadása esetén a következő félévtől kikerülsz az eredeti specializációról, és részt vehetsz a következő besoroláson ugyanazokkal a feltételekkel, mint azok
a hallgatók, akik még nem voltak specializáción.

Question: Ha villamosmérnök BSc-ről megyek mérnökinformatikus MSc-re (vagy fordítva), akkor mindkét képzés záróvizsgáját meg kell írnom?

Answer: Igen.

Question: Ha villamosmérnök szakon legalább egy specializáció-előkészítő tárgyat teljesítettem, akkor biztosan bejutok egy specializációra?

Answer: Nem. El kell érned az adott specializációhoz tarozó bekerülési átlagot is.

Question: Ha újrafelvételizek, mikor iratkozzak ki?

Answer: Amennyiben ugyanarra a szakra mész nem érdemes kijelentkezni. A KTH automatikusan meg fogja szünteni a régebbi jogviszonyt.

Question: Ha újrajelentkezek, a jelenlegi jogviszonyommal mi lesz?

Answer: Ugyanazon a szakon csak egy érvényes jogviszonyod lehet. Ha nem szünteted meg a valamelyiket, akkor automatikusan a régit fogják megszüntetni számodra.

Question: Hatodik sikertelen vizsga / hatodik tárgyfelvétel miatti elbocsátás ellen tudok fellebbezni?

Answer:
"Sajnos 6. vizsga/szigorlat esetén nem lehet fellebbezni.
6. tárgyfelvétel esetén a TVSZ 64. § c) pontja alól felmentést lehet kérni a méltányossági kérelemmel."

Question: Heti hány órát teljesíthetek a szakmai gyakorlat során?

Answer: Az első félévben, tehát az első öt hónapban heti 3*8=24 órát kell teljesíteni. A második félévben, azaz a második öt hónapban heti 4*8=32 órát kell teljesíteni.

Question: Heti hány órát teljesíthetek a szakmai gyakorlat során?

Answer: Szorgalmi időszakban heti 20 órát, de ettől méltányossági terhére el lehet térni. Nyáron végzett szakmai gyakorlat esetében nincs ilyen megkötés.

Question: Hogyan tudok kiiratkozni az egyetemről?

Answer: Elbocsátási kérelmed a Neptun rendszeren keresztül, az Ügyintézés/Kérvények menüpont alatt tudod leadni, a 032-es kérvény formájában.

Question: Hogyan tudok nyilatkozni arról, hogy a következő félévemet passziváltatni szeretném?

Answer: A Neptun rendszeren belül az Ügyintézés / Beiratkozás / Bejelentkezés menüpontnál az aktuális félévet passzívnak állítod. (A be nem állított félévet a Neptun automatikusan passzív félévként kezeli.)

Question: Hogyan tudok újrajelentkezni?

Answer: A felvi.hu rendszerén keresztül. Pontosan úgy, ahogyan először jelentkeztél.

Question: Hogyan tudom felhasználni a méltányossági kérelmemet?

Answer: A méltányossági kérelmed Neptunon keresztül tudod leadni, a 002-es kérvény formájában. A kérvényben hivatkozni kell arra a TVSZ pontra, ami alól felmentést szeretnél kérni, valamint a kérelmed indokolnod kell, illetve lehetőséged van mellékletek csatolására is (például orvosi igazolás).

Question: Hogyan tudom igazolni, hogy indokoltan hiányoztam egy vizsgáról?

Answer:
Először mindenképpen az oktatót keresd meg. Ha ő nem fogadja el a hiányzásod okát, akkor a Neptunban tudsz leadni egy kérvényt (052 Vizsgáról távollét igazolás) a vizsgát követő 15 napon belül,
amit a KTB fog elbírálni. Ha elfogadják a kérvényt, akkor olyan lesz,
mintha nem is jelentkeztél volna a vizsgára (nem kell fizetni és nem
fogynak a vizsgaalkalmaid).

Question: Hol kell jeletkeznem specializációra?

Answer: A választott specializációkra a Neptun rendszeren keresztül adható le a jelentkezés. A beállított rangsornak pár napon belül meg kell jelennie a specializáció minisiteon.

Question: Hol találom Neptunban a specializációim tárgyait?

Answer: A Tanulmányok -> Végbizonyítvány követelmények fülön tudod megtekinteni. Érdemes inkább az adott szak programját elolvasni a kari honlapon, az átláthatóbb.

Question: Hol találom a szabadon választható tárgyakat?

Answer: Neptun->Tárgyak->Tárgyfelvétel->(tárgytípus:Mintatanterv tárgyai+ mintatantervek: Választató tárgyak) vagy (tárgytípus: egyéb szabadon választható tárgyak + mintatantervek: Választható tárgyak)

Question: Hol tudok tájékozódni a záróvizsga írásbeli részének a témaköreiről, feladatairól?

Answer:
A kari honlapon kerülnek ezek kihirdetésre. Itt találhatóak a releváns tárgyak:

<link>

Question: Hol tudok tájékozódni a záróvizsga írásbeli és szóbeli részének időpontjáról?

Answer: A kar hivatalos honlapjára szokott felkerülni hírként: vik.bme.hu

Question: Hol tudok tájékozódni arról, hogy mikor lesznek a félév során a ZH-k?

Answer: Kari honlapon a zárthelyik ütemzésénél.

Question: Hol tudom teljesíteni a szakmai gyakorlatot?

Answer: A szakmai gyakorlat szabályzat 4. pontja szerint a szakmai gyakorlat olyan gyakorlóhelyen végezhető, aminek megállapodása van a karral. Bizonyos feltételek teljesülése esetén a kar megállapodást köthet a hallgató által választott gyakorlóhellyel (ha még nincs ilyen megállapodás).

Question: Hol tudom teljesíteni a szakmai gyakorlatot?

Answer: Ezt specializációra kerülés után tudod megnézni a kooperatív képzés portálján (kooperativ.vik.bme.hu). Itt láthatod az összes fogadó vállalatot és azok témáit.

Question: Honnan tudom, hogy jogosult vagyok a kedvezményes tárgyfelvételre?

Answer: Alapvetően emailen értesít a KTH (ez egyébként nem szokott megjönni). Amennyiben kitöltötted az összes OHV kérdőívet, úgy mindig jogosult vagy a kedvezményes tárgyfelvételre. Továbbá Neptunon belül az Információk menüpontnál lehet tájékozódni

Question: Honnan tudom, hogy mikor indul a tárgyfelvételi időszak?

Answer: KTH->Események->Időpontok és időszakok vagy Neptun->Információ->Időszakok

Question: Honnan tudom, hogy milyen tárgyakat kell felvennem?

Answer:
Mérnökinformatikus(BSc): <link>
Villamosmérnök(BSc): <link>
Üzemmérnök-informatikus(BProf): <link>
Mérnökinformatikus(MSc): <link>
Villamosmérnök(MSc): <link>
Gazdaságinformatikus(MSc): <link>
Egészségügyi mérnök(MSc): <link>

Question: Honnan tudom, hogy áttudok-e jelentkezni egy másik képzésre? (átvétel)

Answer:
A felvi.hu rendszerén keresztül ellenőrizned kell, hogy a két szak képzési területe azonos-e.

Ezt itt teheted meg: <link>

Question: Hány kreditnyi kötelezően választható tárgyat kell teljesítenem?

Answer:
BSc képzés (2013-ig felvetteknek): 10 kredit (5 tantárgy)
BSc képzés (2014-től felvetteknek): 8 kredit (4 tantárgy) (maximum 4 kreditnyi VIK-es, minimum 4 GTK-s)
MSc képzés: 6 kredit (3 tantárgy)

Question: Hány kreditnyi szabadon válaszható tárgyat kell teljesítenem?

Answer:
BSc és BProf képzés: 10 kredit
MSc képzés: 6 kredit

Question: Hányszor vehetek fel egy tárgyat?

Answer: 6-szor. Ha 6. alkalommal se sikerül elvégezned elbocsátanak. Az ilyen okból történő elbocsátás ellen van lehetőség méltányosági kérvénnyel felmentést kérni.

Question: Hányszor vizsgázhatok egy tárgyból összesen?

Answer: Összesen 6 vizsgát tehetsz, a hatodik elégtelen vizsga után elbocsátanak az egyetemről.

Question: Kaphatok-e kollégiumot önköltséges képzésen?

Answer: Igen, de ebben az esetben a kollégiumi díj összege magasabb: egy főre jutó kollégiumi normatíva egy hónapra számított összege (ami most: 11650 Ft), plusz az állami (rész)ösztöndíjasok által fizetendő kollégiumi térítési díj (Schönherz most 9320 Ft), összesen 20970 Ft.

Question: Kell kötelezően választható tárgyakat teljesítenem ahhoz, hogy specializációra kerüljek?

Answer:
Villamosmérnöki szakon 2 kötelezően választható tantárgy teljesítése szükséges a specializációra kerüléshez a mintatanterv szerint.
Mérnökinformatikus és üzemmérnök-informatikus szakon nem kell ilyet teljesíteni.

Question: Kell szabadon választható tárgyakat teljesítenem ahhoz, hogy specializációra kerüljek?

Answer: Nem kell.

Question: Kinek tudom jelezni, ha az abszolutóriumom nem került időben rögzítésre, pedig arra jogosult vagyok?

Answer: Mindenképp a KTH-s ügyintéződet keresd fel, akár telefonos úton is. Ha jelzed neki az anomáliát, akkor hamar megoldja a problémát.

Question: Kötelezően választható tárgy elszámolható szabadon választható tárgynak?

Answer: Igen. Amennyiben a kötelezően választható tantárgyaid teljesítése során több kreditet szereztél, mint amennyit a tanterved szerint teljesítened kell, akkor a többlet a szabadon választható tantárgyak körében teljesítendő kreditként kerül elszámolásra.

Question: Leadtam a 088-as kérvényt. Milyen egyéb teendőm van, ha online formában szeretném teljesíteni az egyébként jelenléti számonkéréseimet?

Answer: Kedvezményes tanulmányi rendet a 022 számú kérvénnyel kérhetsz, mely - oktatóiddal való egyeztetés után - lehetőséget adhat számonkéréseid online formában történő teljesítésére.

Question: Lehet, hogy egy félévben nem veszek fel kreditet? (0 kredites félév)

Answer: Igen. Ez lehetséges és vigyázni is kell vele, mert ekkor nem figyelmeztetnek. (például, ha véletlen bent maradt az aktív státusz)

Question: Lehet, hogy egy számonkérés minimum ponthatára nem 40%?

Answer: Igen elképzelhető. A TVSZ csak annyit mond, hogy az elégséges érdemjegy megszerzéséhez szükséges pontszám nem lehet magasabb az összes kötelező teljesítménykérés teljes és hibátlan teljesítésével elérhető szint 50%-a.

Question: Meddig kell, hogy az abszolutórtium bekerüljön Neptunba?

Answer: Teljesítést követően 20 napon belül.

Question: Meddig tudom a félévemet utólagosan passziváltatni?

Answer:
031/A Bejelentkezés visszavonása:
őszi félévben október 14-ig
tavaszi félévben március 14-ig

031 Utólagos passzív félév kérése: Az első oktatási hét első napjától a félév utolsó napjáig.

Question: Meddig van lehetőségem vizsgáról lejelentkezni?

Answer: Vizsgát megelőző nap délig.

Question: Mennyi idő alatt kell kijavítani egy ZH-t?

Answer: Annak elkészültét (beadását) követő nyolc napon belül.

Question: Mennyi idő alatt kell kijavítani egy vizsgát?

Answer: Annak befejezésétől számított második munkanap végéig.

Question: Mennyit kell fizetnem egy pót-pót-ZH-ért?

Answer: A zárthelyi dolgozat újbóli pótlása esetén, a különeljárási díj mértéke a hallgatói normatíva 2,5%-ának száz forintra felkerekített összege: 4500 Ft (2020)

Question: Mi az a méltányossági kérelem?

Answer: A képzésed során egy alkalommal, egy egyéni méltányolást igénylő esetben van lehetőséged élni az ún. méltányossági kérelmeddel. A kérelem felmentést ad a TVSZ valamely pontja alól, így azt a célt szolgálja, hogy egy speciális esetben attól eltérően rendelkezzenek. És biztosítja a lehetőséget a tanulmányaid zavartalan folytatására egy olyan esemény során, amely külön méltányolást igényel (például betegség miatti tanulmányi nehézségek).

Question: Mi kell az abszolutórtium megszerzéséhez?

Answer: Teljesítened kell a tanulmányi és vizsgakövetelményeket (mintatantervi tárgyakat), szakmai gyakorlatot és megszerezned a kellő számú kreditet. A nyelvvizsga, szakdolgozat, diplomamunka elkészítése nem szükséges.

Question: Mi történik akkor, ha nem adom le a szakdolgozatomat?

Answer: Nem mehetsz záróvizsgázni.Ennek ellenére javasolt, hogy a konzulensedet keresd fel, hogy van-e lehetőséged késedelmes beadására az engedélyével, hogy ebben az időszakban tudjál záróvizsgázni. Amennyiben nincs rá lehetőség elbuktad a tárgyat és a következő félévben újra felveheted.

Question: Mi történik, ha a méltányossági kérelmemet nem fogadják el?

Answer: Ebben az esetben a kérelmed nem veszik el, azt más célból újra felhasználhatod a képzés során.

Question: Mi történik, ha két passzív félév után egy harmadikra is bejelentkezek?

Answer: A TVSZ 69. § alapján elbocsátásra kerülsz.

Question: Mik a záróvizsga sikerességének a követelményei?

Answer:
Vizsgarészenként a 40% elérése.
Vizsgarész a szóbeli, illetve az írásbeli. Írásbelin az egyes tárgyakból külön-külön NEM SZÜKSÉGES a 40% elérése, csak összesítve.

Question: Mik azok a szakmai szabadon választható tárgyak?

Answer: Azok a szabadon választható tantárgyak, amelyeket a szakbizottság a hallgató szakmai ismereteit bővítő tantárgynak ítéli.

Question: Mikor kell teljesítenem a szakmai gyakorlatot?

Answer: A BProf képzésen a szakmai gyakorlat egyenlő a kooperatív képzéssel. Ez a képzés ideje alatt, az 5-6. félévben, 10 hónapon keresztül (szeptember 1 – június 30) tart.

Question: Mikor kell teljesítenem a szakmai gyakorlatot?

Answer: A szakmai gyakorlat szabályzat szerint a mintatanterv 6. és 7. félév közötti nyarán. Később is lehet, de végbizonyítványt nem lehet a szakmai gyakorlat sikeres teljesítése hiányában megkapni.

Question: Mikor kerül ki az adott félévre vonatkozó tanulmányi ösztöndíj osztás elvei?

Answer: A Kari Hallgatói Képviseletek a kari elosztás következő félévre vonatkozó elveit, az eljárás menetét, határidejét az ösztöndíj odaítélését megelőző szorgalmi időszak kezdetéig meghatározzák, és nyilvánosságra hozzák honlapjukon.

Question: Mikor kötelező egy tárgyból pót-pót-ZH-t tartani?

Answer: Az oktatási szervezeti egység köteles második ismétlési, illetve javítási lehetőséget biztosítani, ha a korábbi összegző teljesítményértékelések során az azon vagy azokon részt vett hallgatók kevesebb, mint kétharmada szerzett „Aláírva” aláírásbejegyzést vagy elégtelentől különböző félévközi érdemjegyet.

Question: Mikor van lehetőségem kedvezményes tárgyfelvételre?

Answer: A kedvezményes tantárgy- és kurzusfelvételi időszak az előzetes időszak kezdete előtt általában két órával kezdődik. A Neptunban az Információk->Időszakok menüpont alatt meg tudod nézni az aktuális időtartamot.

Question: Mikör történik a szakdolgozat védése?

Answer: A szakdolgozat megvédésére a szóbeli záróvizsgán kerül sor.

Question: Milyen dokumentumokat kell leadnom a szakmai gyakorlattal kapcsolatban?

Answer:
A jelentkezés véglegesítéséhez fel kell tölteni az aláírt feladatlapot. A szakmai gyakorlat elfogadásának feltételei: 15-20 oldalas beszámoló a végzett munkáról,
egy napi bontású, a külső konzulenssel hitelesített munkanapló és a külső konzulens által készített értékelő jelentés.

Question: Milyen dokumentumokat kell leadnom a szakmai gyakorlattal kapcsolatban?

Answer: Az egyes cégekkel való kapcsolatfelvételkor szükséges mellékelni önéletrajzot, kísérőlevelet és motivációs levelet. Ezek formai követelményeiről a kooperatív képzés portálján, a jobb felső sarokban találsz információt (SCH tájékoztató)

Question: Milyen esetben bocsátanak el tanulmányi alapon?

Answer: A TVSZ 64. § alapján, tanulmányi okból történő elbocsátásra kerül sor abban az esetben, ha végbizonyítványodat a képzési idő kétszeresének letelte előtt nem szerzed meg, vagy legalább egy tárgyból tett sikertelen vizsgáidnak (szigorlataidnak) száma eléri a hatot, vagy egy tantárgy kreditpontját hatszori tantárgyfelvétel után sem sikerül megszerezned, vagy halmozott súlyozott tanulmányi átlagod nem éri el alapképzés/osztatlan képzés esetén a 2,25 értéket a beiratkozást követő negyedik aktív félév végén, mesterképzés esetén a 2,50 értéket a második aktív félév végén, vagy az utolsó három aktív félévedben nem szereztél legalább 20 kreditpontot, vagy korábbi jogviszonyod megszűnését követően újra felvételt nyert hallgatóként a beiratkozástól számított első három aktív félévedben nem szereztél legalább 10 kreditpontot.

Question: Milyen esetben tudok átjelentkezni egy másik képzésre?(átvétel)

Answer: Olyan szakra van lehetőséged átjelentkezni (átvételt kérni), amelynek képzési területe megegyezik a mostani szakod képzési területével.

Question: Milyen esetekben bocsátanak el?

Answer: Az elbocsátás történhet tanulmányi okból (elégtelen tanulmányi teljesítmény következményeként), saját kérésre, átvétel miatt (más felsőoktatási intézménybe, illetve szakra), be nem jelentkezés miatt, passzív félévszám túllépés miatt, fizetési hátralék miatt, jogviszony létesítéshez szükséges feltétel megszűnése miatt, illetve fegyelmi úton. A pontos leírásokat a TVSZ 19. fejezetében találod.

Question: Milyen esetekben utasíthatnak passzív félévre?

Answer:
Ha elmulasztod a bejelentkezést a félévre.
Nem fizeted be a tartozást.
Dokturanduszok elmulasztják a munkaterv leadását.

Question: Milyen határidőket kell betartani a szakmai gyakorlat esetén?

Answer: A feladatlap véglegesítésének határideje: Legkésőbb a gyakorlat megkezdését megelőző hét első munkanapja. A beszámoló leadási határidejét a tanszéki szakmai gyakorlat felelős határozza meg. Ha a gyakorlóhellyel nincsen kari megállapodás, akkor ennek kezdeményezését úgy kell időzíteni, hogy a megállapodás létrejöjjön legalább a gyakorlat tervezett megkezdése előtt egy héttel.

Question: Milyen határidőket kell betartani a szakmai gyakorlat esetén?

Answer: Ezek évről évre változnak, a kari vezetés mindig tart ezzel kapcsolatos tájékoztatókat a hallgatók számára. A hozzávetőleges időpontokat a kooperatív képzés szabályzata tartalmazza.

Question: Milyen követelményei vannak a szakdolgozat felvételének?

Answer:
BSc: A hallgató akkor veheti fel a tantárgyat, ha:
összesen legalább 174 kreditpontot szerzett, amelyből a mintatantervnek megfelelően legfeljebb 10 kreditpont származik szabadon választott tantárgyakból;
a mintatanterv szerinti első 4 félévre előírt kötelező tantárgyait teljesítette;
a 6. félév végéig előírt specializáció-és ágazati tantárgyait teljesítette.

Bprof:
összesen legalább 140kreditpontot szerzett, amelyből a mintatantervnek megfelelően legfeljebb 10 kreditpont származik szabadon választott tantárgyakból;
az Önálló laboratóriumtantárgyat teljesítette;
A Szakdolgozat-készítéssel párhuzamosan felvett tantárgyak eredményes teljesítése esetén az abszolutórium megszerezhető

MSc:
A hallgató akkor veheti fel a Diplomatervezés 1. tárgyat, önlab 1,2-t már teljesítette.
Diplomatervezés 2-t akkor, ha teljesítette a Diplomatervezés 1-et, megvan 84 kreditpontja és
(a) a mérnök informatikus szakon a hallgató specializációjáraelőírt felsőbb matematikaés a közös tantárgyak kreditpontjainak megszerzése;
(b) a villamosmérnöki szakon a hallgató specializációjára előírt felsőbb matematika, az egyik közös tantárgy és a választható természettudományos tantárgy kreditpontjainak megszerzése;
(c) az egészségügyi mérnöki szakon a mintatantervben előírt szigorlat teljesítése.

Question: Milyen követelményeket kell teljesíteni a specializációra soroláshoz?

Answer:
Specializációválasztására azon hallgató jogosult, aki a specializációválasztást megelőző vizsgaidőszak végéig megszerzett legalább 90 kreditpontot a mintatanterv szerint, teljesítette a mintatantervben az első két szemeszterre előírt tantárgyakat (a testnevelés kivételével),  szerzett legalább 20 kreditpontot a mintatanterv szerinti 3. szemeszter tantárgyaiból, és teljesítette a szakhoz kötött szigorlati tantárgyat.

Villamosmérnöki szakon specializációra csak az a hallgató kerülhet, aki teljesíti az adott specializációhoz kötődő szakmai tantárgyat.

Question: Milyen követelményeknek kell megfelelnem átjelentkezés esetén?(átvétel)

Answer:
"Fontos, hogy legyen aktív jogviszonyod. Így semmiképp se szüntesd meg azt, amíg az új szakodra átvételre nem kerültél.

Alapképzési, illetve osztatlan szakra történő jelentkezés esetén legalább egy lezárt aktív félévet követően abban az esetben vehető át, ha:
- aktív félévenként átlagosan legalább tizennyolc teljesített kredittel rendelkezik
- legalább 2,75 értékű halmozott súlyozott tanulmányi átlaggal rendelkezik
- eleget tesz a kérelemmel érintett szakra vonatkozó, a képzési és kimeneti követelményekben, valamint a Felsőoktatási Felvételi Tájékoztatóban közzétett feltételeknek.

Mesterképzési szakra legalább egy lezárt aktív félévet követően abban az esetben vehető át, ha:
aktív félévenként átlagosan legalább tizennyolc teljesített kredittel rendelkezik
legalább 3,00 értékű halmozott súlyozott tanulmányi átlaggal rendelkezik
eleget tesz a kérelemmel érintett szakra vonatkozó, a képzési és kimeneti követelményekben, valamint a Felsőoktatási Felvételi Tájékoztatóban közzétett feltételeknek"

Question: Milyen nyelvvizsga kell a diplomához?

Answer:
Mind BSc, mind osztatlan ötéves képzésben egy államilag elismert középfokú C típusú nyelvvizsga szükséges (vagy azzal egyenértékű emeltszintű érettségi). Jó az egynyelvű és a kétnyelvű nyelvvizsga is. Az is C típusú (komplex) nyelvvizsgának számít, ha más nyelvvizsgaközpontban tetted le az A és B részét a nyelvvizsgának.

MSc esetén annyi megkötés van, hogy csak olyan élő idegen nyelv számít, amiből a területnek szakirodalma van, de ebben az esetben is elég a középfokú C típusú nyelvvizsga, akár ugyanaz is, mint BSc-n (pl. angol, német nyelv esetén).

Question: Milyen opcióim vannak a Diákhitellel kapcsolatban?

Answer:
Diákhitel1 - szabad felhasználású

Diákhitel2 - felsőoktatási képzési költségekre

Diákhitel plusz - kamatmentes, szabadfelhasználású (2020. máj. 1-dec 31.)

Question: Milyen speciális szabályok vonatkoznak rám, ha újrafelvételiztem a képzésre?

Answer: Tanulmányi okokból történő elbocsátáshoz a kredithatár az első három félév esetén 20 helyett 10-re csökken.

Question: Milyen szabályokat kell betartanom a tanulmányi teljesítményértékelések során?

Answer:
Az általános védelmi intézkedések betartása, maszk viselete és 1,5 méteres védőtávolság megtartása kötelező.

Személyes jelenlétét igénylő tanulmányi teljesítményértékelésen kizárólag egészséges, tüneteket nem mutató személy vehet részt.

Question: Milyen tárgyak számítanak bele a specializáció átlagba?

Answer: A rangsorátlagot BSc-n az első 4 (BProf: első 3) félév mintatanterv szerinti tantárgyainak eredménye alapján kell kiszámítani. A számítás módja a megszerzett érdemjegyek kreditekkel súlyozott összege osztva 120 (BProf: 90) kredittel.

Question: Milyen tárgyak számítanak szabadon választható tárgynak?

Answer:
Bármilyen, bármely egyetemen oktatott tárgy.
(A szabadon választható tantárgyakat a képzések szakbizottságai három kategóriába sorolják:
Ajánlott egy tantárgy, ha azt a szakbizottság a hallgató szakmai ismereteit bővítő tantárgynak ítéli.
Befogadott egy tantárgy, ha az a hallgató általános érdeklődésére tarthat számot, de szakmailag kevésbé kapcsolódik a képzéshez.
Tiltott egy tantárgy, ha az a képzésben szereplő tantárgyakkal a TVSz-ben megengedett mértéknél nagyobb átfedést tartalmaz, így teljesítése kredittel nem elismerhető.)

Question: Milyen tárgyakból kell záróvizsgáznom?

Answer:
BSC Villamosmérnök (egyben felvételi is Msc Vill-ra):
Jelek és jelrendszerek 2. 1/3 súllyal (figyelembe veszi villamos energetika témaköreit)
Szakmai ismeretek (Digitális technika 1.-2., az Elektronika 1.-2. és a Méréstechnika) 2/3 súllyal

BSC Mérnökinformatikus (egyben felvételi is Msc Mi-ra):
Algoritmusok (Algoritmuselmélet és a Bevezetés a számításelméletbe 2. ) 1/3 súllyal
Szoftver ismeretek ( Szoftvertechnológia, a Szoftvertechnikák és az Adatbázisok) 2/3 súllyal

Bprof:
Egy specializációs tárgyból szóbeli záróvizsga,
komplex írásbeli vizsga és szakdolgozat védés szükséges

MSC:
Két tantérgyból kell Záróvizsgát tenni, ezekről részletesebben itt olvashatsz: <link> A dokumentumon belül: TVSZ 151.§ (28)-(33)"

Question: Mire kell figyelnem az újrajelentkezés során?

Answer: Nyilatkozz arról hogy melyik jogviszonyodat tekintsék érvényesnek. Ha nem nyilatkozol, az új felülírja a régit és az nem lesz később visszaállítható.

Question: Miért szeretnék átkerülni önköltséges képzésre?

Answer:
Alapvetően van 12 darab állam által támogatott féléved. Amennyiben csúszol elképzelhető, hogy lesznek olyan féléveid (BSc + MSc)-n belül, ahol már átsorolnak önköltségesre. Lehet annyit taktikázni, hogy mivel az MSc képzések általában drágábbak mint a BSc, úgy a BSc féléveidből párat te fizetsz, és úgy az MSc-n belül annyival kevesebbet kell majd fizetni.

Támogatott félévek eloszlása (szemeszterek+2):
BSc képzésen max 9 szemeszter,
BProf képzésen max 8 szemeszter,
MSc képzésen max 6 szemeszter.

Question: Más egyetem tárgyait hogyan tudom felvenni?

Answer: Ahhoz, hogy egy másik egyetem tárgyát fel tudd venni, szükséged van arra, hogy vendéghallgatói jogviszonyt létesíts azzal az egyetemmel. Ehhez szükség van a KTB előzetes engedélyére (ahhoz, hogy a tárgyat később itt is elfogadtathasd), és a fogadó egyetemnek is engedélyezni kell. Teljesítés után pedig be tudod akkreditáltatni a tárgyat a BME-s képzésedre.

Question: Más kar tárgyait hogyan tudom felvenni?

Answer:
NEPTUN>Tárgyak>Tárgyfelvétel>Minden további intézményi tárgy

Ha nem sikerül felvenned és teljesíted a tárgy előkövetelményeit, akkor add le a 017-es kérvényt.

Question: Még nem került az abszolutórtiumom rögzítésre, ettől függetlenül tudok záróvizsgázni?

Answer: Tudsz, az a lényeg, hogy szóbeli Záróvizsgáig bekerüljön az abszolutórium.

Question: Méltányossági kérelemmel lehetséges, hogy a Szakdolgozat készítés mellé a követelmények által kötött tárgyat vegyek fel (például Adatbázisok, Grafika)?

Answer: A Számítógépes grafika / Adatbázisok szakmai tárgynak számítanak, tapasztalataink alapján ezt még a méltányossági kérelem leadásával sem szokták támogatni.

Question: Nem jelentem meg vizsgán, mit tudok tenni?

Answer: Neptunon meg fog jelenni egy tétel, amit be kell fizetni.

Question: Nem sikerült azt a kurzust felvennem, aminek az időpontja jó lenne nekem, mit tudok tenni?

Answer: Keress más kurzust, vagy írj a tárgyfelelősnek, hogy számodra csak az az időpont jó. Általában korrektek ilyen tekintetben.

Question: Nem tudok felvenni egy tárgyat, pedig minden előfeltételnek megfelelek, mit tudok tenni?

Answer: 017-es kérvényt kell leadnod.

Question: Nem írták be vagy rossz jegyet írtak be a Neptunba, mi a teendő ilyenkor?

Answer:
Először érdemes a tanszékkel felvenni a kapcsolatot, és nekik jelezni a problémát.Ha nem jársz sikerrel, akkor a Neptunban a kérvények között tudod bejelenteni a jegyeltérést. Erre a következő félév második hetéig van lehetőséged, utána csak különeljárási díj fejében.
Ez alapján a KTH felkéri a tanszéket adatközlésre, ők a vizsgalap alapján 5 napon belül kötelesek megküldeni az eredményt a KTH-nak.
Amennyiben ez nem egyezik meg az általad bejelentettel, akkor erről a KTH tájékoztat és 5 napod van arra, hogy a tanszékkel egyeztesd a dolgot.
Fontos: ajánlott vitás helyzetben egy hallgatói képviselőt megkeresni, hogy segítsen a közvetítésben.

Question: Sikeres utóvizsgával még bejuthatok a kiválasztott specializációra?

Answer: Vizsgaidőszak végén történik a besorolás. Újra besorolni nem fognak, viszont ha eddig nem kerültél besorolásra és az utóvizsgával teljesíted a specializációfelvétel feltételeit, akkor besorolnak.

Question: Sikertelen 6. vizsga / 6. tárgyfelvétel után lehetséges az újrafelvétel?

Answer: Igen.

Question: Szabadon választható tárgyként bármilyen tárgyat fel lehet venni az egyetemről?

Answer: Minden intézményi tárgyat felvehetsz, aminek teljesíted az előkövetelményeit. Néhány tárgy esetén (főleg GTK-s tárgyakra jellemző ez) előkövetelményként szerepel, hogy az adott szakra járj (illetve előnyben részesítik az oda járó hallgatókat jelentkezésnél).

Question: Szakdolgozatnak az Önálló labor témámat kell folytatnom?

Answer: Nem szükséges. Tetszőlegesen választható ez is.

Question: Szeretnék jegyzetpályázatot beadni, mit tegyek?

Answer: A pályázati kiírásnak megfelelően kell eljárni. A félév során egy adott tárgyból kell elektronikus segédanyagot készíteni, amit az oktatóval kell lektoráltatni. Ezután a pályázati adatlapot kell kitölteni elektronikusan, és leadni személyesen a HK irodában (SCH 104).

Question: Tudok ismét államilag támogatott képzésre felvételizni?

Answer: Igen, amennyiben még nem fogytak el az államilag támogatott féléveid.

Question: Tudom a félévemet utólagosan passziváltatni a méltányossági kérelmemmel?

Answer: Alapvetően csak a második oktatási hét végéig van lehetőséged a féléved utólagos passziváltatására. Ezen túl a méltányossági kérelmed csak abban az esetben kerül elfogadásra, amennyiben az ténylegesen méltányolandó, és ezt megfelelő igazolásokkal tudod alátámasztani (például orvosi igazolás).

Question: Tudom az egyetemi képzésemet passzív félévvel kezdeni?

Answer: Igen.

Question: Tárgyfelvétel során mintatantervi óráim ütköznek, mit tudok tenni?

Answer: Amennyiben azonos félévű mintatantervi tárgyról van szó ilyen nem fordulhat elő, lehet találni olyan kombinációt, ahol ez nem lép fel. Amennyiben különböző félévű tárgyak ütköznek, úgy sajnos nem lehet mit tenni.

Question: Van lehetőségem a szakdolgozatot nem azon a tanszéken írni, ahol jelenleg specializáción vagyok?

Answer:
BSc-n: Igen.
Bprofon: Nem.

Question: Van lehetőségem a tankörömtől különböző időpontú órákat felvennem?

Answer: Igen, bár nem ajánlott.

Question: Van lehetőségem nem a specializációm által felkínált szakmai gyakorlat témák közül választanom?

Answer: Azon témák közül van lehetőséged választani, melyek elérhetőek a kooperatív portálon. Ott viszont nem vagy a saját specializációdra korlátozva, bármelyik másik specializációra kiírt témát is felveheted.

Question: Van lehetőségem nem a specializációm által felkínált szakmai gyakorlat témák közül választanom?

Answer:
Igen, van lehetőséged. Ha szeretnél élni a lehetőséggel beszélj a tanszéked szakmai gyak felelősével.
Megfelelő feltételek esetén a hallgató magának válaszhatja ki gyakorlathelyét és témáját. Belföldön csak olyan gyakorlóhelyen végezhető, mellyel a kar együttműködési megállapodást kötött.

Question: Van lehetőségem passzív félévről specializációra jelentkeznem?

Answer: Igen van. Ebben az esetben is ugyanaz a jelentkezés módja.

Question: Van lehetőségem specializációt váltani?

Answer:
Méltányosságod terhére (egy alkalommal), a specializációra kerülésed kezdetétől számított fél éven belül, a Neptunban benyújtott méltányossági kérvénnyel a specializáció vagy ágazat, illetve hozzárendelt tanszék megváltoztatását. (Bsc,Bprof)
Ekkor nem kerülsz be automatikusan a specializációra. Újra végig kell csinálni a felvételi folyamatot.

Question: Van valamilyen negatív következménye az újrafelvételinek?

Answer: Nincs. Viszont ellenőrizd a felvételi feltételeket és a pontszámítás módját, mert évente változhatnak.

Question: Van-e különbség ha tanulmányi okból bocsátanak el, vagy ha kiiratkozok?

Answer: Nincs.

Question: ZH ütközés esetén mit tudok tenni?

Answer: Amennyiben mintatantervi és azonos félévi tárgyról van szó, semmit hiszen ilyen nem történhet meg. Amennyiben pl.: kettő darab szabadon választható tárgynak egyszerre van a zárthelyije(mert például azonos az órarendi időpont) akkor ezzel sajnos nincs mit tenni, élned kell a pótlási lehetőséggel.

Question: Átjelentkezés esetén honnan tudom, hogy milyen eddig teljesített tárgyaimat fogadják el?(átvétel)

Answer: Egy tárgy befogadásának elégséges feltétele, hogy a tematika 70%-ban megegyezzen, de ez nem szükséges, így kevesebb átfedéssel is be lehet fogadtatni tárgyat. A tantárgyak befogadásáról az adott Kari Kreditátvételi Bizottság (KKB) dönt. Így érdemes felvenni a KKB-val a kapcsolatot, és a konkrét tárgyakkal kapcsolatban velük egyeztetni.

Question: Összesen hány órát kell teljesítenem a szakmai gyakorlat során?

Answer: 480+660=1140 munkaórát.

Question: Összesen hány órát kell teljesítenem a szakmai gyakorlat során?

Answer: Mérnökinformatikus alapszakon 8 hetet (320 munkaóra), villamosmérnöki alapszakon 6 hetet (240 munkaóra). Mérnökinformatikus mesterszakon 6 hetet (240 munkaóra), míg a kar többi mesterszakán 4 hetet (140 munkaóra).

Question: Új jogviszony esetén a képzési idő másfélszeresét számláló számláló újraindul?

Answer: Igen, újraindul a számláló.

Question: Újrafelvételi esetén a felhasználható államilag támogatott félévek számlálása újraindul az új képzéssel?

Answer:
Az államilag támogatott féléveid (12) számlálása nem indul újra, még más intézményekbe történő jelentkezés esetén sem.
Amennyiben más képzésre jelentkezel, az új képzésen felhasználható félévek száma újraindul.
Ha arra a szakra jelentkezel, amin előtte is voltál, akkor az azon felhasználható félévek számlálása nem indul újra. (Nftv 47. § (3))

Question: Újrafelvételi esetén a jelenlegi diákigazolványom meddig érvényes?

Answer:
"Az 1. féléves matricával március 31-ig.

A 2 féléves matricával október 31-ig.

Csak abban az esetben kell új diákigazolványt igényelned, ha másik intézményt is érint a jelentkezésed."

Question: Újrafelvételi esetén ki kell fizetnem az eddig elhasznált államilag támogatott féléveimet?

Answer: Nem, amennyiben ugyanarra a szakra felvételizel.

Question: Újrafelvételi esetén új Neptun kódot kapok?

Answer: Nem. Neptun kódot egy "életre kapsz".

Question: Újrafelvételi esetén újra be kell iratkoznom?

Answer: Igen, mind újrafelvétel mind átvétel esetén is szükséges beiratkoznod.


Question: A 3 éves garancia a csereszerszámokra is érvényes?

Answer: Nem, a csereszerszámot újra kell regisztrálni.

Question: A 3 éves garancia a reklámajándék-szerszámokra, illetve a külföldön vásárolt szerszámokra is érvényes?

Answer: Igen, a reklámajándék-szerszámok és a külföldön vásárolt szerszámok is regisztrálhatók a MyBosch rendszerben.

Question: A Bosch szerszámokon kívüli más gyártók készülékeit is regisztrálhatom?

Answer: Nem, a MyBosch oldalon más gyártók készülékei nem regisztrálhatók.

Question: A MyBosch használatának feltétele a regisztráció?

Answer: A MyBosch programban való részvételhez és a garancia meghosszabbításához regisztrációra van szükség.

Question: A PMF rendelkezik Starlock adapterrel?

Answer: Ne

Question: A Rotak kint maradhat a szabadban egy esős éjszakán?

Answer: Ha a Rotak kint maradt az esőben, akkor is a megszokott módon behelyezheti az akkumulátort és kezdheti a nyírást.

Question: A füst, a por és az eső befolyásolhatja a lézerrel végzett mérést?

Answer: Igen, mivel ezek a mérésre használt sugarat elnyelhetik vagy részben visszaverhetik, így a mérés nem lesz helyes

Question: A fűnyírók rendelkeznek szénkefével?

Answer: A fűnyírók szénkeféje rögzítetten a motorba van építve. Ezért pótalkatrészként nem kapható. Ha a szénkefét cserélni kellene, a teljes motorblokkot meg kell rendelni.

Question: A garancialevélben hibás adatok szerepelnek. Mit kell tennem?

Answer: Ha csak a készülék neve hibás, de a baretool- és a sorozatszám érvényes, akkor nincs semmi teendőd. Ha ezek a számok hibásak, lépj kapcsolatba szerviz forródrótunkkal

Question: A gyeplazító elérhető akkumulátoros üzemű változatban is?

Answer: Nem, nem elérhető.

Question: A használt szerszámok, elemek és tölthető akkumulátorok ártalmatlanítása ingyenes?

Answer: Igen, az ártalmatlanítás ingyenes. Az elemeket és tölthető akkumulátorokat a gyűjtőpontokon lehet leadni. A használt szerszámgépeket a forgalmazóknál lehet leadni.

Question: A hozzájárulás megadása esetén milyen gyakran lép kapcsolatba a Bosch a felhasználókkal marketingcélok érdekében?

Answer: Általában havonta egy-két alkalommal lépünk veled kapcsolatba e-mailben (hírlevél).

Question: A javításnak van átalánydíja?

Answer:
Nincs, de az alábbiak szerint járunk el:
Garanciaigény esetén a javítás természetesen ingyenes.
Ha a garanciaidő lejárt, a következő szabályok érvényesek:
Ha a javítás költsége kevesebb, mint az új készülék árának 30%-a, akkor azonnal megjavítjuk a szerszámot. A javítás költségét a számla világosan láthatóan tartalmazza.
Ha a javítás költsége több, mint az új készülék árának 30%-a, akkor költségbecslést küldünk.
Emellett ún. előzetes lemondásra is lehetősége van:
előzetesen meghatározhatja, hogy a 30%-nál magasabb javítási költség esetén a szerszám újrahasznosításra kerüljön, vagy költségbecslést kér.
Előzetes lemondás esetén szállítási költséget nem számítunk fel.

Question: A kalibrálási szolgáltatás a Bosch Power Tools minden márkájára igénybe vehető?

Answer: A Bosch kalibrálási szolgáltatás minden márkához igénybe vehető. Megállapodás esetén nemcsak saját márkás szerszámainkat, tehát pl. a Bosch és CST Berger típusú gépeket, hanem minden más márkájú szerszámot is tudjuk kalibrálni.

Question: A készüléket nyereményjáték/promóció keretén belül kaptam. Ezért nincs vásárlási bizonylatom. Meghosszabbíthatom ennek ellenére a szerszám garanciáját?

Answer: Igen, ennek ellenére meghosszabbíthatod a készülék garanciáját. Csak fel kell töltened a nyereményről / promócióban való részvételről szóló igazolást a vásárlási bizonylat helyett. Ez helyettesíti a vásárlási bizonylatot.

Question: A lézersugárzás veszélyes?

Answer: A Bosch méréstechnikai készülékeiben használt lézer 2-es osztályú lézer, amely nem veszélyesként van besorolva. Ezért különleges óvintézkedésre nincs szükség. A lézersugarat azonban tilos bárkinek a szeme felé irányítani, függetlenül attól, milyen osztályba van sorolva a lézer.

Question: A sövénynyírók csiszolótárcsája köszörülhető?

Answer:
A Bosch azt ajánlja, hogy ne köszörülje meg a csiszolótárcsákat, mert ez a vágási viselkedést befolyásolja.
A vásárlók a csiszolótárcsákat elküldhetik a szervizbe újraköszörültetni.

Question: A ventilátorkerék kivehető az ALS 25 készülékből takarítás céljából?

Answer: Nem, nem vehető ki.

Question: Az AQT motororja vízhűtésű?

Answer: Nem, elektromos motor, léghűtéssel.

Question: Az akkumulátorokra, töltőkre és tartozékokra nem vonatkozik a garancia meghosszabbítása?

Answer: Ezekre a termékekre nem vonatkozik a garancia meghosszabbítása.

Question: Csak a Durablade vágókés használható az ART 26-18 LI szegélynyíróval, vagy használható vágószállal is?

Answer: Ez a szegélynyíró nem alakítható át.

Question: Ez kellemetlen lehet a felhasználó számára. Miért csináljuk ezt mégis?

Answer: Ez valójában nem jelent kellemetlenséget számodra, neked csupán egy jelölőnégyzetre kell kattintanod a garanciahosszabbításnál. Meghosszabbított garanciát adunk többletköltségek nélkül. A meghosszabbított garancia következtében az elektromos kéziszerszámok többletköltséget jelentenek a Bosch számára. Az ingyenes használatért cserébe az engedélyedet kérjük, hogy marketingtevékenységek keretében kapcsolatba léphessünk veled.

Question: Fa marása során mit kell figyelembe venni?

Answer:
A fa viszonylag puha és könnyen marható anyag. Ha azonban a lokális hőmérséklet túl magas, akkor megéghet a fa, ez különösen akkor fordul elő, ha egy ponton túl hosszan időz a marófejjel.
Az elasztikus jellemző, különösen hosszú rostú puhafák esetében, a marófej megakadását okozhatja. Ez tovább növeli a súrlódási hőt. A jó eredmény elérése érdekében különösen fontos a szálirány figyelése tömörfa megmunkálásakor

Question: Fel tud robbanni a lítium-ion akkumulátor?

Answer: A márkás akkumulátorokat, különösen a Bosch kerti gépekben találhatókat, többféle biztonsági mechanizmus védi. A robbanás szinte lehetetlen. Ennek ellenére mindenképpen meg kell akadályozni az akkumulátor rövidre zárását és mechanikai sérülését.

Question: Felhasználóként a regisztráció után visszavonhatom a marketing-hozzájárulásomat?

Answer: Igen, a marketingjogokkal kapcsolatos beleegyezés bármikor visszavonható, ehhez küldd el a kérésed e-mailben, vagy használd a hírlevélben található „Unsubscribe, leiratkozás” funkciót.

Question: Ha ráhelyezem AMW 10 SG fűrészem lapját egy ágra, és nyomást gyakorlok rá, a fűrész leáll. Ennek mi az oka?

Answer: Kérjük ellenőrizze, hogy a fűrészlap helyesen van-e felszerelve.

Question: Hogyan csomagoljam be a szerszámgépet?

Answer:
Olyan módon csomagolja be a szerszámgépet, hogy a szállítás során ne tudjon megsérülni. Ha nincs a nagyméretű szerszámokhoz megfelelő csomagolóanyaga, kérjük, lépjen velünk kapcsolatba, és küldünk egy megfelelő kartondobozt.
A csomagolásról további információkat szerződéses csomagküldő szolgáltatónk általános szerződési feltételeiben talál.

Question: Hogyan hosszabbíthatja meg az ügyfél Bosch barkács elektromos és kerti kéziszerszámának, illetve mérőműszerének garanciáját?

Answer: A Bosch barkács elektromos és kerti kéziszerszámok, illetve mérőműszerek garanciájának meghosszabbítása a MyBosch oldalon keresztül lehetséges. Ehhez regisztrálni kell a MyBosch oldalon.

Question: Hogyan kell csiszolni?

Answer:
Általában a durvább szemcsézettséggel kell kezdeni, majd minden menetben finomabb szemcsézettséget kell választani. Irányadó szabályként minden következő csiszoláshoz az előző csiszolóanyag szemcsézettségénél kétszer finomabbat használjon.

Példa: Szemcseméret sorozat: 40 – 80 – 180 – 360 – 600 – 120

Question: Hogyan küldhetek visszajelzést a MyBosch oldalról?

Answer: A MyBosch kapcsolatfelvételi űrlapon keresztül gyorsan és egyszerűen elérhetsz minket, és visszajelzést, illetve fejlesztési javaslatokat is adhatsz a MyBosch oldallal kapcsolatban.

Question: Hogyan küldhetem vissza a megrendelt pótalkatrészt?

Answer:
Ha a csomagon külső sérülést észlel a csomag kézbesítésekor, akkor ne vegye át a csomagot, vagy mutassa meg a sérülést a csomagküldő szolgálat munkatársának.

Ha a kicsomagolás után talál hibát, vagy nem a megfelelő pótalkatrészt rendelte meg, akkor értesítsen minket minél előbb (legkésőbb 15 napon belül) az info.bsc@hu.bosch.com email címen.

Question: Hogyan lehet elkerülni a visszaforgató nyomatékot a fúrás során?

Answer:
A fúrás közben előforduló visszaforgató nyomaték a következő módon kerülhető el: Mindig használjon éles, tökéletes állapotú fúrószárat. A sérült vagy tompa fúrószárak sokkal nagyobb súrlódást okoznak, és könnyen beszorulnak vagy megakadnak.
Ha mély furatot készít, a forgácsot vagy törmeléket rendszeresen távolítsa el a fúrószár visszahúzásával. Ez csökkenti a fúrószár súrlódását és ebből következően az elakadás kockázatát is.
Nagy átmérőjű furatok készítésekor válassza ki a megfelelő sebességet, és a munkadarabot megfelelően rögzítse.
Általában érdemes előfúrást végezni, ha fémbe 6 mm-nél nagyobb átmérőjű furatot kell készíteni. Ezzel elérhető, hogy a következő fúrásnál kevesebb nyomóerőre legyen szükség. Ez különösen a vékony fémlemezek fúrásakor előnyös, hiszen érzékenyebben adagolható a nyomás a fúrószár munkadarabból történő kihúzásakor, és így elkerülhető, hogy beakadjon a fúrószár éle. Irányadó szabályként az előfúráshoz a nagyobbik fúrószár vágóélének méretével egyező átmérőjű fúrószárat válasszon.
A visszaforgató nyomaték a gép biztonságos kezelésével kompenzálható. Ezért a fúrógépet két kézzel kell tartani és vezetni. Ha az adott fúróhoz kiegészítő fogantyút mellékelnek, akkor azt is használni kell

Question: Hogyan lehet védekezni a csavarozó visszaforgató nyomatékával szemben?

Answer:
A nem megengedhető és konzekvensen veszélyes visszaforgató nyomatékot a következő intézkedésekkel lehet elkerülni:

    A megfelelő csavarozóbit megválasztásával
    A csavarozóbit helyes beállításával, pl. nyomaték vagy mélységütköző alkalmazásával, a gyártó ajánlásának megfelelően.

Question: Hogyan nyomtathatom ki a garancialevelet?

Answer: A garancialevelet a MyBosch rendszer „Saját szerszámok” menüpontja alatt találod, ott kattints a „Garanciahosszabbítások” lehetőségre. Ha az adott készülékre kattintasz, közvetlenül a garancialevélhez jutsz. A PDF-dokumentum automatikusan megnyílik, és kinyomtathatod a garancialevelet.

Question: Hogyan találhatom meg a megfelelő pótalkatrészt elektromos kéziszerszámomhoz?

Answer: A pótalkatrészek katalógusában megtalálhatja az elmúlt 25 évben készült minden szerszámgépünk robbantott ábráját. Itt egyszerűen azonosíthatja a szükséges pótalkatrészt. Készítse elő a szerszámgép kereskedelmi nevét vagy cikkszámát. Ezeket kell megadnia, így gyorsan megtalálhatja a megfelelő pótalkatrészt.

Question: Hogyan tisztítható a szerszám?

Answer:
Oldószeres lakk vagy festék használata után oldószerrel. Ha vízbázisú festéket használt, akkor elegendő vízzel megtisztítani.
Apró figyelmeztetés: Kissé melegítse meg a vizet, és használjon mosogatószert, így a festék könnyebben lejön. A festékmaradékokat a legkönnyebben egy régi mosogatókefével vagy fogkefével távolíthatja el.
Egy lépésről lépésre végigvezető tisztítási útmutatót a weboldalunkon a Tudásbázis > Alkalmazási tippek alatt talál (csak német nyelven).

Question: Hogyan törölhetem MyBosch fiókomat?

Answer: Jelentkezz be MyBosch felhasználói fiókodba. Személyes profilodban, a „Felhasználói fiók és személyes adatok” menüpontban törölheted MyBosch fiókodat. De ne feledd, hogy folyamatban lévő garanciahosszabbítás esetén nem tudjuk törölni MyBosch felhasználói fiókodat.

Question: Hogyan törölhetem egyik regisztrált szerszámomat a MyBosch oldalról?

Answer: A „Saját szerszámok” menüben az „Oldal szerkesztése” opció segítségével törölheted az adott szerszámot. Ha véletlenül kitöröltél egy meghosszabbított garanciára regisztrált szerszámot, továbbra is megtalálsz minden fontos információt az áttekintésnél a „Garancia meghosszabbítása” területen.

Question: Hogyan változtathatom meg személyes adataimat a MyBosch oldalon?

Answer: Bejelentkezést követően kattints a „Saját MyBosch fiók” pontra, ekkor a következő oldal nyílik meg: „Személyes adatok”, ahol az összes beállítást igényed szerint módosíthatod. A módosításokat ezután menteni kell.

Question: Hogyan ártalmatlaníthatom a használt akkumulátorokat?

Answer: Vissza kell vinnie az elektromos kéziszerszám kereskedőhöz. Az elektromos kéziszerszám kereskedő begyűjti a szerszámokat, és átadja a gyártónak, aki gondoskodik a professzionális újrahasznosításról.

Question: Hol javíttathatom a szerszámaimat?

Answer:
A meghibásodott szerszámokat közvetlenül szervizközpontunkba küldheti. Egyéb lehetőségként beadhatja a helyi viszonteladóhoz vagy barkácsboltba is.

Ha közvetlenül nekünk küldi el, akkor fontos, hogy a javításmegrendelő űrlapot töltse ki és mellékelje a meghibásodott szerszám mellé, hogy kérését gyorsan fel tudjuk dolgozni.

Question: Hol kaphatok választ adatbiztonsággal kapcsolatos kérdéseimre?

Answer: Az adatbiztonságra vonatkozó kérdésekkel kapcsolatban a "Kapcsolat felvételi" űrlapon keresztül kérhetsz segítséget.

Question: Hol regisztrálhatom készülékemet a garancia meghosszabbításához?

Answer: A Bosch barkács szerszámok garanciaidejének meghosszabbításához szükséges „My Bosch” regisztrációhoz használd az alábbi hivatkozást: MyBosch-tools.com

Question: Hol található az ARM típustáblája?

Answer: A jobb hátsó kerék felett.

Question: Hol találok javaslatokat arra nézve, hogy milyen szerszámot használjak projektemhez?

Answer: Ha a megfelelő szerszámmal kapcsolatos kérdésed van, lépj kapcsolatba közvetlenül egy megbízható szakkereskedővel.

Question: Hol találom meg a jogi dokumentumokat?

Answer: A vállalat impresszuma megtalálható a MyBosch kezdőlapjának lábléc részében. A lábléc részben találod az adatvédelmi tudnivalókat. Általános szerződési feltételeink közvetlenül a MyBosch kezdőlapon találhatók a Bosch-diy.com címen, a MyBosch menüpontban.

Question: Jogosult vagyok garanciára azután, hogy valamit megjavítottak?

Answer: Ha a javítást ki kellett fizetnie, akkor 6 hónap garanciát kap.

Question: Kapható akkumulátoros lombszívó?

Answer: Nem, jelenleg csak az ALS 25 (vezetékes) kapható.

Question: Kihez fordulhatok, ha a Bosch elektromos kéziszerszámok használatára vonatkozó kérdésem van?

Answer: Használatra vonatkozó kérdésekkel kapcsolatban a "Kapcsolat felvételi" űrlapon keresztül kérhetsz segítséget.

Question: Megmérhetem a lejtés szögét cm-ben vagy fokban a PLL 2 segítségével?

Answer: Mivel ez egy vonallézer, erre nem alkalmas.

Question: Megváltoztathatom utólag manuálisan az e-mail-címemet meglévő MyBosch fiók esetén?

Answer: Igen. A „Saját MyBosch fiók” menüpontban manuálisan megváltoztathatod az e-mail-címed.

Question: Melyek a legfontosabb egészségügyi és munkavédelmi szabályok csiszolásnál?

Answer:
Mindig csak a gyártó által meghatározott célra alkalmazza
    Csak a gyártó által meghatározott csiszolóanyagot használjon
    Használjon optimális elszívást
    Viseljen védőszemüveget
    Viseljen védőmaszkot
    Viseljen fülvédőt

Question: Melyek a magáncélú használatra szánt szerszámok garanciafeltételei?

Answer: A magáncélú felhasználásra szánt új árukra 24 hónap garancia érvényes. A részletes információk a legújabb garanciafeltételek leírásában találhatók meg.

Question: Mennyi időre szól az általános gyártói garancia?

Answer: A gyártói garancia a magáncélú felhasználók számára 2 év.

Question: Mennyi időt vesz igénybe a javítás?

Answer: A javított szerszámot általában öt munkanap elteltével visszakapja.

Question: Mennyi időt vesz igénybe a mérőműszer szolgáltatás?

Answer:
A Bosch Power Tools átfogó logisztikai hálózattal és optimálisan megszervezett szervizfolyamatokkal rendelkezik.
A mérőműszer szolgáltatásra is ugyanazok a szabályok vonatkoznak, mint a javítási szolgáltatásokra, tehát a felhasználó általában öt munkanapon belül kapja vissza a szerszámot.

Question: Mennyibe kerül a mérőműszer beállítása?

Answer: Az aktuális árak az árlistában találhatók meg.

Question: Mennyire biztonságos a ragasztópisztoly használata?

Answer: A ragasztópisztolyok elektromossági szempontból rendkívül biztonságosak, de mint minden elektromos és elektronikus berendezés esetében, nem szabad őrizetlenül hagyni bekapcsolt állapotban. A ragasztóanyag magas, 150–180 °C olvadáspontja miatt azonban vigyázni kell, hogy az égési sérüléseket elkerüljük.

Question: Mennyire biztonságosak a tűzőgépek?

Answer: A rendeltetésnek megfelelően használt tűzőgép kiemelkedően biztonságos. Mindig a munkadarabon kell működtetni, a levegőbe soha ne „lőjön” vele. Ezért sok tűzőgép biztonsági mechanizmussal rendelkezik, amely csak akkor engedi a ravaszt meghúzni, ha a munkadarabra helyezte.

Question: Mennyivel előre kell igényelni a szerszám elszállítását?

Answer: Ha az űrlapot munkanapon délután 16:30 óráig elküldi, a következő munkanapon elszállítjuk a szerszámot. Természetesen választhat más időpontot is.

Question: Menyibe kerül a szerszámok begyűjtése?

Answer: Ha weboldalunkon használja az online javítási megrendelést, a szállítás ingyenes.

Question: Mi a forgólézer?

Answer: A forgólézer sugara vízszintesen forog a készülék körül, így gyakorlatilag körbevetíti a sugarat.

Question: Mi a fűnyírók legnagyobb vágásmagassága?

Answer: A fűnyíróink legnagyobb vágásmagassága 70 mm.

Question: Mi a helyes gyalulási irány?

Answer: Ha lehetséges, a gyalulás irányát úgy kell megválasztani, hogy szállal szemben ne menjen, mert ez befolyásolja a felületi minőséget. A gyalugépet kissé átlósan a munkafelületre helyezve „húzó-vágó” mozdulatot érhetünk el, ezáltal a felület minősége jobb lesz, mivel a gyalukés ferdén vág a munkadarabba, nem az adagolási irányra merőlegesen.

Question: Mi a közvetlen mérés?

Answer: Közvetlen mérés során a mérés értéke azonnal rögzíthető, például ha egy mérőszalagot a tárgyra helyezünk.

Question: Mi a különbség a pótalkatrész és a tartozék között?

Answer:
A pótalkatrész az elektromos kéziszerszám alkotórésze. Az alapberendezés részét képezi, mely nélkül a szerszámgép nem működik. Példák a pótalkatrészre: fogasszíjak, csavarok, rudak, szénkefe készlet.

A tartozékok a funkciókat elősegítő vagy bővítő kiegészítések vagy szerelvények, amelyek nélkül az elektromos kéziszerszám teljesen működőképes. Tartozék például a fűrészlap, a tok, a kiegészítő fogantyú, a csiszolópapír és a fúrószár.

Question: Mi a különbség az EasyDrill 12 és 1200 között?

Answer: Az 1200 cserélhető akkumulátorral, a 12 pedig beépített akkumulátorral rendelkezik.

Question: Mi a különbség az EasyRadio12 és a PRA MultiPower között?

Answer: Az EasyRadio12 csak a 12 V-os akkumulátorral üzemeltethető, a PRA MultiPower pedig a 12, 14,4 és 18 V-os akkumulátorral is.

Question: Mi a különbség az Uneo és az Uneo Maxx között?

Answer: Az Uneo 10,8 V-os akkumulátorral és 0,5 J ütőerővel rendelkezik. Az Uneo 14,4 V-os akkumulátorral és 0,6 J ütőerővel rendelkezik. Az Uneo két csavarozási sebességgel rendelkezik, az Uneo Maxx típusnál ilyen nincs.

Question: Mi a lényegi különbség az ütvefúró és a fúrógép között?

Answer: Az orsó szorosan a fúró csapágyaihoz van csatlakoztatva. Ez nagy precizitású központosságot eredményez. Fém fúrásához a fordulatszám optimalizálható. Az ütvefúró esetében az orsó a csapágyak között van elhelyezve, hogy szabadon mozoghasson. A rendszertől függően a központosság nem annyira precíz, mint az egyszerű fúrógépnél. A fordulatszám általában nagyobb, mint az egyszerű fúrógép esetében, mert az ütvefúró kő fúrására is használatos, amelynél nagy ütésszámra van szükség.

Question: Mi a lítium-ion akkumulátor?

Answer: A lítium-ion akkumulátorok innovatív technológia alapján készülnek, amelyben az elektródák egyik komponense lítium. Alapvetően különböznek a nikkel-kadmium akkumulátoroktól, 3,6 V-os, vagyis háromszor nagyobb feszültséggel rendelkezek, mint a nikkel-kadmium akkumulátor. Kevesebb akkumulátorcellára van szükség, így az elektromos kéziszerszám kisebb és könnyebb lesz, vagy ugyanakkora méret mellett nagyobb teljesítményű. A jelentősen kisebb önkisülés mellett a lítium-ion akkumulátorokon nincs memória-effektus a nikkel-kadmium akkumulátorokkal szemben.

Question: Mi a lítium-ion akkumulátorok tárolásának helyes módja?

Answer: A lítium-ion akkumulátorokat általánosságban szobahőmérsékleten kell tárolni. Magasabb hőmérsékleten történő tárolás csökkenti az akkumulátor élettartamát. A lítium-ion akkumulátorok 55 °C felett teljesen tönkremehetnek, és -15 °C alatt teljesen lemerülhetnek. Tárolás előtt ne töltse fel teljesen a lítium-ion akkumulátorokat. A teljesen feltöltött cellában nagyobb az aktivitás, mint a részlegesen feltöltött cellában, ezért az gyorsabban öregszik.

Question: Mi a memóriaeffektus?

Answer: A memóriaeffektus NiCd akkumulátorokban fordul elő, ha nem merítik le őket teljesen. Ha az akkumulátornak egy részét nem használják, akkor az akkumulátor azt „megjegyzi”. Az akkumulátor nem lemerített része ezután már nem lesz képes energia tárolására az akkumulátorban. A lítium-ion akkumulátorokban az ilyen típusú memóriaeffektus nem fordulhat elő.

Question: Mi a szintező, és mire használható?

Answer:
A szintező olyan mérőműszer, amellyel a tárgyak relatív magassága meghatározható.
A lézervonal falra vetítésével a szintező könnyebbé teszi például képek felakasztását, polcok, faliszekrények precíz felszerelését, egymáshoz igazítását.

Question: Mi a teendő, ha nem kaptam visszaigazoló e-mailt az aktiváló hivatkozással?

Answer:
A legtöbb esetben ennek az az oka, hogy az aktiváló hivatkozást tartalmazó levél automatikusan átkerül a levélszemét mappába. Kérjük, nézd meg ott is.
Ha a levél nem került a levélszemét mappába, akkor egyszerűen lépj velünk kapcsolatba a MyBosch kapcsolatfelvételi űrlapon keresztül.

Question: Mi az a bit?

Answer: A csavarozási technológiában így nevezik az adott csavartípushoz (egyeneshornyú, kereszthornyos, imbusz, Torx stb.) szükséges csavarozóbetétet. A bitet a gépben vagy közvetlenül a hatlapú szárral kell a fúrótokmányba szorítani, vagy egy szerszámtartó segítségével, ami lehet a gép része és egy behelyezett tartozék is.

Question: Mi az előnye az elektronikus dőlésszögmérőnek?

Answer: A mérés eredménye digitális formában jelenik meg.

Question: Mi az önkisülés?

Answer: Az önkisülés azt a folyamatot jelöli, amelynek során az akkumulátor passzívan energiát ad le, csak a tárolás során. Egy bizonyos idő elteltével az akkumulátort fel kell tölteni, mielőtt a kerti szerszámot működtetni tudná. Az önkisülés a hagyományos nikkel-kadmium technológiánál kb. havonta 25%-ot jelent, míg a lítium-ion akkumulátor esetében kevesebb mint 2%-ot. A lítium-ion akkuk ezért hosszabb tárolást követően is használatra készek.

Question: Mi történik, ha nem fogadom el a költségbecslést?

Answer: Eldöntheti, hogy a szerszámgép maradjon a szervizközpontban, és újrahasznosításra kerüljön, vagy szeretné visszakapni.

Question: Mikor kell regisztrálni a garancia meghosszabbításához?

Answer: A vásárlástól számított 4 héten belül. A döntő tényező a számlán található dátum.

Question: Milyen adatokat kell megadnom a regisztráció során?

Answer: A regisztrációhoz egy érvényes e-mail-cím és egy jelszó szükséges. Opcionálisan létrehozhatsz egy felhasználónevet.

Question: Milyen alapvető csavarozási alkalmazások vannak?

Answer:
Szinte minden csavarozó alkalmazás két alapvető csoportba sorolható: kemény csavarozási alkalmazás vagy lágy csavarozási alkalmazás.

    A kemény csavarozási alkalmazások azok, amelyeknél kemény anyag (általában fém) van közvetlenül a csavar alatt.
    A lágy alkalmazások azok, amelyeknél nyomásnak engedő (lágy) anyag (általában fa) van közvetlenül a csavar alatt, vagy lágy anyagba történik a csavarozás.

Question: Milyen anyag csiszolható?

Answer: Szinte minden tömör anyag csiszolható. Csak különleges anyagtípusok, például az elasztomerek nem csiszolhatók, vagy csak jelentős műszaki ráfordítás mellett.

Question: Milyen anyag gyalulható?

Answer: Minden esztergálható anyag gyalulható. A kézi elektromos gyalugépek kizárólag fa és fa alapú anyag megmunkálására használhatók. Műanyag csak keskeny (a műanyag fajtájától függően kb. 20–50 mm) gyalulási szélességben munkálható meg.

Question: Milyen anyag tűzhető?

Answer:
Általánosságban csak fa és faalapú anyag tűzhető, ha a fa nem túl kemény. A tömörfa és a rétegelt lemez a legmegfelelőbb tűzéshez, mert a rostok kiegészítő szorítóerőt gyakorolnak a kapcsokra. Más faalapú anyagok, például a forgácslap is viszonylag jól tűzhetők műgyanta bevonatú tűzőkapoccsal.
A kemény anyagok, mint a fémek, a kő, az üveg és a kemény műanyag, nem tűzhetők.

Question: Milyen anyagok munkálhatók meg felsőmaróval?

Answer: Általánosságban minden esztergálható anyag megmunkálható, különösen a faanyagok. A fémek azonban csak nehéz, helyhez kötött marógépekkel munkálhatók meg. Kézi felsőmaróval csak vékony alumíniumlemezek munkálhatók meg.

Question: Milyen anyagok munkálhatók meg kézi elektromos fűrésszel?

Answer: Bizonyos ásványi anyagok és üveg kivételével szinte minden anyag megmunkálható kézi elektromos fűrésszel.

Question: Milyen anyagok ragaszthatók ragasztópisztollyal?

Answer:
Minden nedvesség felszívására képes vagy porózus felülettel rendelkező, hőálló anyag ragasztható ragasztópisztollyal. Ilyen anyagok a fa, a faalapú anyagok, kő és a rostos anyagok, például a textilek, bőr, karton és papír.
A sima, nem nedvszívó felületű anyagok, pl. az üveg, a fém, és a sima vagy hőérzékeny műanyagok, pl. polisztirol habanyag, nem alkalmasak a ragasztópisztollyal történő ragasztásra. Ha kétsége van, végezzen próbát a ragasztás előtt.

Question: Milyen böngészőkkel használható a MyBosch?

Answer:
A MyBosch általában minden böngészővel használható. Ajánlott azonban mindig az adott böngésző legújabb verzióját használni. 2018 októberétől biztonsági okokból a nagyon régi böngészőverziókat (2010–2014) kizártuk a használhatók köréből. Ez azt jelenti, hogy ezekkel a böngészőverziókkal már nem lehet hozzáférni a MyBosch oldalhoz:

• Internet Explorer <=8
• Android < 4.4
• Safari < 7

Question: Milyen csatornákon érhetem el az ügyfélszolgálatot?

Answer: Ügyfélszolgálatunkat a kapcsolatfelvételi űrlapon keresztül és a szerviz forródróton érheted el. Mindkettőt megtalálod közvetlenül a MyBosch Szerviz területén.

Question: Milyen csiszolás létezik?

Answer: A felületek csiszolását finiselésnek, vagyis befejező műveletnek hívják, a csiszolással végzett darabolást pedig köszörülésnek vagy abrazív darabolásnak.

Question: Milyen elektromos kéziszerszám használható marásra?

Answer:
A kézi vezetésű marószerszámokat kézi felsőmarónak hívják. A felsőmarók általában a munkadarab felett helyezkednek el működtetés közben.
A marógépek a használat céljában és az energiafogyasztásban különböznek egymástól. Az általános kézi marógép típusok:

    Multifunkcionális szerszámok
    Élmarók
    Egyszerű felsőmaró

Question: Milyen előnyökkel jár, ha regisztrálom szerszámaimat a MyBosch oldalon?

Answer: A garancia 2 év helyett 3 évre hosszabbodik az újonnan vásárolt Bosch barkács elektromos kéziszerszám, kerti szerszám és mérőműszer regisztrálása esetén.

Question: Milyen festék szórható?

Answer:
Minden általános lakk, zománc és falfesték használható a Bosch szórórendszerrel. A festékválasztás az alkalmazási területtől függ. A falakat akarja lefesteni, a bútorokat lakkozni, vagy a fa teraszt szeretné az időjárás viszontagságai ellen védeni lazúrral?

Emulziók/falfestékek:
Megfelelők a mennyezet és a falak festésére. Jól tapadnak a felületekre, kiegyenlítik a felület egyenetlenségeit, zárják a pórusokat a vakolt és beton falakon, a megfelelő választás fűrészporos és dombornyomott tapéta esetén is.

Lakkok:
A lakkok általában átlátszó felületkezelő anyagok. Száradás után minőségi matt vagy fényes felületet képeznek. Elsődlegesen fa, fém, műanyag és ásványi anyag festésére alkalmasak.

Lazúr:
Finom, kis mértékben pigmentált festék. Akkor használatos, ha a felület struktúrájának láthatónak kell maradnia. A lazúrok védik a fát az időjárás viszontagságai, az UV sugárzás, és bizonyos esetekben a gombák és kártevő rovarok ellen. A lazúr kiegyenlíti a fa felületét.

Question: Milyen kerti alapanyagokhoz használható a szecskázó?

Answer:
Zöld és puha kerti anyagokhoz.
 Bokrok és faanyagok aprítására.
 Mindenfajta kerti anyaghoz, a Turbine-Cut rendszernek köszönhetően.

Question: Milyen kockázata lehet a fúrásnak?

Answer:
Fúrás közben a felhasználóra az elsődleges veszélyt a visszaforgató nyomaték jelenti. A visszaforgató nyomaték (visszarúgás) a fúró megnövekedett forgatónyomatéka esetén akkor fordul elő, ha megnövekszik a súrlódás a furatban a következők egyike miatt:

    Mély fúrás
    Nagy átmérők fúrása
    A fúrószár beszorul a furatba, vagy a munkadarabból történő kihúzás során

A fúrószár – és ebből következően az elektromos kéziszerszám – megszorulása különösen nagy, veszélyes visszaforgató nyomatékot eredményezhet

Question: Milyen készülékeket regisztrálhatok a garancia meghosszabbításához?

Answer: Bármely Bosch barkács- és kerti gépet, valamint mérőműszert.

Question: Milyen módon lép kapcsolatba a Bosch a felhasználókkal, ha megadják a hozzájárulásukat?

Answer: Általában havonta egy-két alkalommal lépünk veled kapcsolatba e-mailben. Telefonon keresztül nem lépünk veled kapcsolatba. Csak kivételes esetekben, nagyon ritkán fogunk telefonon keresni, ha ismerjük a telefonszámodat. Ugyanakkor postai úton és push-üzenetben is kapcsolatba léphetünk veled.

Question: Milyen szállítási költsége van a javításnak?

Answer: A készülék szervizbe szállítása ingyenes.

Question: Milyen szállítási költsége van a pótalkatrészeknek?

Answer: Ha a megrendelés ÁFA-val kevesebb, mint 10.160 Ft, akkor 1.651 HUF díjat számítunk fel ÁFA-val.

Question: Milyen tényezőkre kell különösen ügyelni a csavarozók kezelésénél?

Answer:
A csavarok meghúzása és meglazítása visszarúgást okozhat, ami a felhasználót veszélyeztetheti. Ennek okai lehetnek:

    Visszaforgató nyomaték
    Lecsúszó bitek
    Zaj

Question: Milyen típusú csavarozó kapható?

Answer:
Alapvetően az alábbi típusokat különböztethetjük meg:

    Csavarozók mélységütközővel
    Csavarozók nyomaték meghatározásával
    Ütvecsavarozók

Question: Minden anyagba ugyanazzal a fordulatszámmal lehet fúrni?

Answer:
Nem, a fordulatszámot hozzá kell igazítani az adott anyag tulajdonságaihoz.
Minél lágyabb az anyag, annál nagyobb fordulatszámra van szükség. Minél keményebb az anyag, annál kisebb fordulatszámra van szükség.
Mivel az anyagok keménysége jelentősen eltér, mindig az anyaghoz és a fúrófej átmérőjéhez megfelelően beállított fordulatszámmal kell fúrni.
A műszaki irodalomban részletes alkalmazási táblázatok találhatók erre vonatkozóan. Az itt megadott fordulatszámokat egyszerűsített irányértékeknek kell tekinteni, amelyekkel jó eredmény érhető el a kéziszerszámok használata során.
A speciális fúrók és magfúrók esetében eltérő fordulatszámra lehet szükség. Ilyen esetben a legjobb, ha a csomagoláson vagy a kezelési útmutatóban megadott értékeket alkalmazza. Ha a használt fúróhoz szükséges fordulatszámot nem lehet precízen meghatározni, akkor a legközelebb eső értékre kell állítani a gépet.

Question: Mire kell figyelni a fűrészelés során, és hogyan kerülhetők el a kockázatok?

Answer:
Az elektromos kézifűrész leginkább sérülésveszélyt okozó része a fűrészlap. Ez akkor is érvényes, ha a gép működésben van, és akkor is, ha áll. A nem megfelelő alkalmazás során visszarúgás is előfordulhat. Csak éles, tökéletes állapotú fűrészlapot használjon. A fűrészlap legyen a célnak megfelelő, és az adott fűrészhez megengedett. Az életlen vagy sérült fűrészlap miatt a gép elakadhat, beszorulhat. A fűrészlap miatti sérülések az alábbi óvintézkedésekkel előzhetők meg:

    A védőburkolatokat soha ne távolítsa el, ne tartsa nyitva, és ne módosítsa semmilyen egyéb módon.
    A gépet két kézzel üzemeltesse, az erre a célra szolgáló fogantyúknál fogva.
    A használatot követően a láncfűrész láncvezetőjére helyezze fel a védőburkolatot.
    A többi fűrésznél (kivéve a körfűrészt) a munka elvégzése után vegye ki a fűrészlapot.

Használja és szerelje fel az előírt védőberendezéseket, például hasítóéket.
A fűrészt mindig szorosan fogva, biztonságosan kell vezetni. Az adagolónyomást úgy kell megválasztani, hogy a fűrész ne akadhasson el vagy szorulhasson be. Ez visszaforgató nyomatékot hozhat létre

Question: Mire kell figyelni a gyalu elhelyezésekor?

Answer: A gyalu elhelyezésekor a nyomást a gyalu elülső talplemezére kell gyakorolni, ellenkező esetben a gyalugép mélyedést vág a lehelyezés pontján.

Question: Mire kell figyelni a gyalu eltávolításakor?

Answer: A gyalu eltávolításakor a nyomásnak a gyalu hátsó talplemezére kell esnie, ellenkező esetben a gyalugép mélyedést vág az elvétel pontján.

Question: Mire kell figyelni a gyalulás során, és hogyan kerülhetők el a kockázatok?

Answer:
Az elektromos gyalun a vágóéleket rögzítő, nagy fordulatszámon mozgó tengely (a gyalukés) jelenti a veszélyforrást. Az oszcilláló tömeg miatt a gyalukés a gyalu kikapcsolását követően még jó ideig forog. Ezért a forgó kés teljes leállásáig a gyalukés nem érhet a felhasználóhoz vagy más tárgyhoz, például a munkapadhoz.
A kockázatok elkerülése érdekében csak akkor tegye le a gyalugépet, ha a gyalukés forgása leállt. Legjobb, ha olyan gyalugép típust használ, amelyen van biztonságos lerakást biztosító („parkoló”) támasz. Ezzel az eszközzel a gyalugép nem ér a munkafelülethez. Emellett gondoskodni kell arról, hogy a munkafelületen ne legyenek tárgyak.

A kockázatok elkerülése érdekében csak akkor tegye le a gyalugépet, ha a gyalukés forgása leállt. Legjobb, ha olyan gyalugép típust használ, amelyen van biztonságos lerakást biztosító („parkoló”) támasz. Ezzel az eszközzel a gyalugép nem ér a munkafelülethez. Emellett gondoskodni kell arról, hogy a munkafelületen ne legyenek tárgyak

Question: Mire kell figyelni a lézeres távolságmérők beltéri használata során?

Answer:
A mérőműszer és a mért tárgy között a lézer útjában nem lehet akadály. Az akadály a mérést is gátolja.
Emellett a mérés hibás eredményt hozhat, ha füst vagy por elnyeli vagy részben visszaveri a mérősugarat.

Question: Mire kell figyelni a marás során, és hogyan kerülhetők el a kockázatok?

Answer:
A legfőbb sérülésveszélyt az éles marófej jelenti a marás során. Ez akkor is érvényes, ha a gép működésben van, és akkor is, ha áll. A marógépek igen nagy fordulatszámmal működnek. Helytelen használat esetén a gép visszarúghat. Csak éles, tökéletes állapotú marófejet használjon. A marófej legyen a célnak megfelelő, és az adott marógéphez megengedett. Az életlen és sérült marófejek nagy rezgést, a gép visszarúgását és a marófej törését okozhatják. A marófej okozta sérülések az alábbi óvintézkedésekkel előzhetők meg:

    A gépet két kézzel üzemeltesse, az erre a célra szolgáló fogantyúknál fogva.
    Vegye ki a marófejet a marógépből, ha befejezte a munkát.

Az élek marása során a marófejnek mindig az adagolás irányával ellentétes irányban kell forognia. Ha a marófej az adagolás irányával egyező irányban forog, akkor a gép kezelése már nem biztonságos, különösen, ha a forgács kicsit vastagabb. Ha a gép jelentősen kifordul, akkor a kezelő elveszítheti a felsőmaró feletti irányítást, és a balesetveszély nagy mértékben megnő. A felsőmarót mindig szorosan fogva, biztonságosan kell vezetni.
Az adagolónyomást úgy kell megválasztani, hogy a gép fordulatszáma ne csökkenjen túlságosan, és ne okozhasson rezgést.

Question: Mire kell különösen ügyelni az akkumulátor vagy az akkus szerszám első használata előtt?

Answer: Mindenképpen olvassa el a kezelési utasításokat, mert az akkutechnológia nagyon gyors technológiai fejlődésen megy át, és bizonyos körülmények között újfajta alkalmazási és működtetési módszerekre lehet szükség.

Question: Mire kell általánosságban ügyeli a festékszórás során, és hogyan kell használni a festékszóró rendszert?

Answer:
Szórás előtt:
A szórás előtt mindent alaposan ki kell maszkolni vagy le kell fedni, amit nem akar befesteni.
Apró figyelmeztetés:
A padlót a festéket felszívó anyaggal borítsa, ne csak fóliával, hogy semmi ne csúszhasson meg vagy szállhasson fel akadálytalanul.

A szórópisztolyt csatlakoztassa az alapszerszámon vagy motoron a levegőtömlőhöz, majd töltse fel a tartályt a kívánt festékkel, lakkal vagy lazúrral. Ha szükséges, hígítsa a falfestéket.
Válassza ki a megfelelő fúvókát, és rögzítse a festéktípusnak megfelelően. Ezután állítsa be a megfelelő szórást és légmennyiséget, és végezzen próbaszórást kartonpapírra, vagy valami hasonló anyagra.

A szórás során:
A szórás során válassza ki a megfelelő szórási mintát: Vízszintes, függőleges vagy pontsugaras permetezés.
A felület tökéletes fedéséhez körülbelül 20 cm távolságból szórja a festéket, állandó mozgással. Ajánlott egyik oldalról a másikra szórni. Ha szükséges, egy második festési folyamatot is indítson el, ha például még nem fedi teljesen a felületet a festék.
Szóráskor mindig a fallal párhuzamosan haladjon, és a fényforrástól induljon. (pl. az ablaktól.)

Szórás után:
Ha végzett a szórással, akkor azonnal tisztítsa meg a szórópisztolyt, nehogy a festék beleszáradjon.

Question: Mit a detektálás lényege?

Answer: A detektálás az épületeken a zárványok és üregek, illetve építőanyagok megkeresését és helyének meghatározását jelenti.

Question: Mit jelent a LeafCollect a fűnyírókések esetében?

Answer: A kés felül hajlított, ami lehetővé teszi, hogy a fűnyíró összegyűjtse a levágott füvet a fűgyűjtőbe.

Question: Mit jelent az egyedi mérés?

Answer: Egyedi mérés során például a két rögzített pont közötti rögzített távolság mérése és megjelenítése egyszer történik meg.

Question: Mit tegyek, ha elfelejtettem a jelszót?

Answer: A bejelentkezési, ill. regisztrációs ablakban található az „Elfelejtett jelszó” funkció.

Question: Mit tegyek, ha megváltoztattam a jelszót, de nem kaptam visszaigazolást?

Answer:
A legtöbb esetben ennek az az oka, hogy a visszaigazolást tartalmazó levél automatikusan átkerül a levélszemét mappába. Kérjük, nézd meg ott is.
Ha a levél nem került a levélszemét mappába, akkor egyszerűen lépj velünk kapcsolatba a MyBosch kapcsolatfelvételi űrlapon keresztül.

Question: Miért előnyös a szórás az ecset használata helyett?

Answer:
A szórás három jelentős előnnyel jár:
A festékszóró rendszerek sokkal rövidebb idő alatt elvégzik ugyanazt a munkát, mint az ecset és henger.
A festékszórás finomságának köszönhetően a festék egyenletesen terül, különösen a texturált felületeken.
A szórással a nehezen hozzáférhető helyek is erőfeszítés nélkül elérhetők, pl. a sarkok és élek (például kerítés szórásakor).

Question: Miért kell a festéket hígítani?

Answer:
Ha a festék túlságosan viszkózus, akkor csak nehezen, vagy egyáltalán nem szórható.
Az optimális hígítás mindig a festék típusától függ. Kérjük, vegye figyelembe a festék gyártójának tájékoztatását.
Tapasztalataink szerint a festék hígítása ajánlott.
Kezdje 5%-os hígítással, és próbálja ki a szórási mintát például egy régi kartonon. Ha az eredménnyel még nem elégedett, hígítsa tovább a festéket további 5%-kal, majd végezzen újabb próbaszórást. Ne hígítson 15–20%-nál nagyobb arányban. Kérjük, vegye figyelembe a festék gyártójának tájékoztatását.

Question: Miért kell megadnom termékre vonatkozó és személyes adatokat is a szerszám regisztrációja során?

Answer:
A garancia meghosszabbításának biztonságos folyamata érdekében bizonyos információkat meg kell kérdeznünk. A termékre vonatkozó információk a hibás adatmegadás elkerülését, és a szerszám pontos azonosítását szolgálják. A személyes adatok a regisztrált szerszám természetes személyhez történő hozzárendeléséhez szükségesek. Erre azért van szükség, hogy a hibás adatokat és harmadik fél által a termékinformációkkal történő visszaéléseket megelőzhessük és felderíthessük.

A személyes adatok a beleegyező nyilatkozat nélkül nem kerülnek marketing célú felhasználásra.

Question: Miért nem elérhető a MyBosch az országomban?

Answer: Mivel javítás esetén gyors szervizfolyamatot szeretnénk garantálni, a MyBosch rendszert csak a saját szervizközponttal rendelkező országokban tudjuk biztosítani. Sajnos nem minden országban van szervizközpontunk. A kivételek: Írország (a felhasználók Nagy-Britanniában regisztrálhatnak) és Luxemburg (a felhasználók Franciaországban vagy Németországban regisztrálhatnak).

Question: Miért nem fogadja el a MyBosch a szerszámom sorozatszámát?

Answer: Mivel a sorozatszám érvényességét ellenőrizzük, ilyen eset általában nem fordulhat elő. A sorozatszám csak számjegyekből áll, betűt nem tartalmaz. Lehetséges, hogy a 0 számot O betűvel felcserélted. A sorozatszám általában 9 jegyű. Ha mégsem működik, kérjük, fordulj szerviz forródrótunkhoz.

Question: Miért nem indul el az AXT?

Answer: Sok esetben nincs megfelelően behelyezve a gyűjtődoboz. Ez egy biztonsági funkció.

Question: Miért nem találom a pótalkatrész katalógusban a keresett alkatrészt?

Answer:
Ennek háromféle oka lehet:

1) Tartozékról és nem pótalkatrészről van szó. A tartozékok áttekintését a Tartozékoknál találja meg, vagy közvetlenül a kereskedőnél beszerezheti.

2) A keresett alkatrész egy szerelvény része. Ebben az esetben csak az egész szerelvény rendelhető meg.

3) A kívánt alkatrész nincs raktáron, vagy már nem elérhető. A szállítási időkkel kapcsolatos részletes információkról szerviz forródrótunkon érdeklődhet.

Question: Miért nincs sorozatszáma a szerszámomnak?

Answer:
Vannak termékkategóriák (pl. porszívók, ragasztópisztolyok), amelyeknek sorozatszáma nem a szokott helyen (a termék adattábláján) található. Ezen kategóriák esetében a sorozatszám megadása nem kötelező a garancia meghosszabbításához.
Ha azonban mégis előfordul, hogy Bosch barkács szerszámot vásároltál, és nem található rajta sorozatszám, akkor kérjük, hívd szerviz forródrótunkat.

Question: Miért regisztráljak a MyBosch oldalon?

Answer: A MyBosch a Bosch barkács elektromos és kerti szerszámgépeire, valamint mérőműszereire meghosszabbított, 2 év helyett 3 év garanciát biztosít.

Question: PMD 7 keresőműszerem helytelen mérési eredményt ad, például kábelt jelez a falban, ahol nincs is. Mi a teendő?

Answer: Keresőműszereink műanyag háza sztatikusan képes feltöltődni. Ha szabad kezét a falra helyezi, ezzel földeli a műszert, és így a helyes érték jelenik meg a műszeren. Ha ez nem javít a helyzeten, akkor kérjük, küldje be javításra a műszert.

Question: Regisztrálhatok Bosch Professional szerszámokat is a MyBosch oldalon a garanciahosszabbításhoz?

Answer:
Nem. Csak barkácsolóknak szánt Bosch szerszámok regisztrálhatók a MyBosch oldalon a garanciahosszabbításhoz. Ugyanakkor ezeket további szerszámokként regisztrálhatod saját virtuális műhelyedben.
A Bosch Professional készülékek a következő oldalon regisztrálhatók:

<link>

Question: Van 18 V-os akkumulátorral működő láncfűrész?

Answer: Nem, a láncfűrész 36 V-os akkumulátorral működik.

Question: Van annak előnye számomra, ha a telefonszámomat is megadom?

Answer: Telefonszámod megadása esetén pl. javítással kapcsolatos visszajelzésekkel vagy promócióban történő részvétel esetén közvetlenül fel tudjuk veled venni a kapcsolatot, és így a szerviz minőségét kiváló szinten tudjuk tartani.

Question: Van hosszabb fűrészlap az EasySaw12 fűrészhez?

Answer: Nem, csak a mellékelt 65 mm-es.

Question: Vásárolhatok alkatrészt a MyBosch oldalon keresztül?

Answer: Nem. Szerszámaidhoz a megfelelő alkatrészeket email-ben rendelhetsz. A megfelelő alkatrészeket az Online alkatrész katalógusban választhatod ki, amely a Bosch-diy.com weboldalon, a Szerviz menüpontban található.

Question: Vásárolhatok szerszámot és tartozékokat is a MyBosch oldalon keresztül?

Answer: Nem, szerszám és tartozék nem vásárolható a MyBosch oldalon keresztül.

Question: Összekapcsolhatom MyBosch fiókomat a Facebook fiókommal?

Answer: Nem, sajnos nem regisztrálhatsz meglévő Facebook fiókoddal.